open-index/open-wikipedia-markdown huggingface dataset:
אריה אבני

**אריה אבני** (נולד ב-1948) הוא נטורופת ישראלי בעל תואר דוקטור לרפואה () מהאוניברסיטה העברית בירושלים אשר רישיונו לעסוק ברפואה בישראל נשלל לצמיתות בשנת 2021, בגין קריאתו שלא לקחת חיסון נגד COVID-19, השתלחויות ברופאים אחרים ועבירות נוספות. טרם שלילת רישיונו פעל בישראל כרופא מומחה בכירורגיה כללית וכרופא המייעץ בתחום התזונה.

אבני ערער על ההחלטה לשלילת רישיונו לבית המשפט המחוזי, אך ערעורו נדחה ביולי 2022.

בשיחה שקיים בשנת 2021 הגדיר עצמו כנטורופת.

ידוע בהתנגדותו הנמרצת לחיסונים מכל סוג וכן בהתנגדותו הנמרצת לצריכת מוצרי חלב לבני אדם בגירים תוך שהוא מסתמך על טענות שלא קיבלו אישוש במחקר רפואי.

## פעילותו לקידום משנתו
פועל לקידום משנתו דרך שיחות, הרצאות, פרסום חומר כתוב ועוד; בשנת 2021 ייסד את מפלגת **רפא - רק בריאות** אשר בבחירות לכנסת ה-24 צברה 17,346 קולות (0.39 אחוז) ולא עברה את אחוז החסימה. ב-13 באפריל 2021 הגישה המפלגה ערעור בחירות על כך בטענה לאי-סדרים והונאה במהלכם. הערעור לא התקבל.

## עמדותיו
מתנגד לצריכת מוצרי קפאין בכלל וקפה בפרט.

מדריך את שומעיו להעדיף לחם העשוי קמח טף מלא ולהמעיט בצריכת מוצרי קמח חיטה.

מתנגד לאכילת דגי ים בטיעון כי מי הים בתקופתנו מזוהמים מדי בחלקיקי זיהום השוקעים בבשר הדגים אשר אכילתו גורמת לזיהום מצטבר וכן מתנגד לאכילת דגי בריכה בטיעון כי דגי בריכה גדלים בתנאי צפיפות נוראיים, בסביבה מלוכלכת מאד וכי דרך מזונם מוחדרים לגופם הורמוני גדילה ואנטיביוטיקה שיכולים לפגוע באדם האוכל את בשרם.

לא אחת טען כי התזונה הנפוצה בישראל, על אף היותה משווקת כ"ים תיכונית ובריאה" היא בעיקרה תזונה מעובדת "מערבית" ודלת נוטריאנטים הלוקה בחסר בעיקר בהקשר ויטמין C, אבץ, אומגה 3, מגנזיום, סלניום וויטמין D וטען כי ישנה קונספירציה לעודד תזונה כזו מצד מי שמתפרנסים ממכר תרופות לאוכלוסיות הניזונות ממנה תכוף.

טען כי באופן כללי מנת ויטמין D למבוגר אמורה לכלול לפחות 10,000 יחידות בינלאומיות ולעיתים אף 40,000 יחידות בינלאומיות; לטענתו, אי ספיקה ומחסור בוויטמין D באוכלוסייה הכללית הן תופעות חמורות יותר משנפוץ לחשוב וגורמים לשיעורים מוגברים של חולי מגוון בישראל בה הטיפול בבעיה זו, לדבריו, לוקה בחסר.

תומך באופן כללי בלידת בית; טען כי לידת בית בדרך כלל עדיפה על לידת בית חולים. טען בשבח חיתוך חבל הטבור רק לאחר 20–30 דקות לערך מן הלידה - לאחר שזה התנוון טבעית (תהליך ניוון טבעי שכזה מתרחש בקרב אורגניזמים רבים ולא רק באדם) ולא לפני כן, בטענה כי חבל הטבור עדיין מעביר נוטריאנטים לתינוק עד תום תהליך טבעי זה.

## שלילת רישיונו
בשנת 2021 נשלל לצמיתות רישיון הרופא שלו על ידי אמנון סטרשנוב בעקבות קובלנת משרד הבריאות שכללה חמש האשמות:
# קריאה לציבור להפר את הוראות משרד הבריאות בנוגע לנגיף הקורונה
# שידול לזנות והטרדה מינית באמצעות פרסום בדף פייסבוק, בו פרסם ששלח מטופל לקיים יחסי מין עם נערת ליווי, כדי לשמור על בריאותו הנפשית
# פרסום משמיץ כנגד רופאים אונקולוגים, נגד חיסונים וקריאה ללידות בית בניגוד לחוזר מינהל הרפואה
# המלצה טיפולית להורי קטין שלא לחסנו בחיסון אנטי - טטנוס, לאחר שנכווה
# הפרה מתמדת של הוראות הפקודה.

## מספריו
* **שוטי החלב** – על נזקי החלב לבריאות, הוצאת פוקוס, שנת 2006.
* **ובחרתם בחיים** - מדריך לטיפול במחלת הסרטן ומניעתו שנת 2019

## קישורים חיצוניים

* 

## הערות שוליים

קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:ישראל: ראשי מפלגות
קטגוריה:כירורגים ישראלים
קטגוריה:מתנגדי חיסונים
קטגוריה:ישראלים שנולדו ב-1948
כריסטופר דניאל בארנס

**כריסטופר דניאל בארנס** (באנגלית: **Christopher Daniel Barnes**; נולד ב-7 בנובמבר 1972) הוא שחקן ומדבב אמריקאי.

## ביוגרפיה
בארנס נולד בעיר פורטלנד שבמדינה מיין ולו אח ואחות. בילדותו הופיע בפרסומת.

ב-1984 שיחק בסרט "American Dreamer",שעסק בעקרת בית אמריקאית המאבדת את זיכרונה במהלך טיול בפריז. בין 1986–1987 שיחק את אחד משני התפקידים הראשיים בסדרת המדע הבדיוני "Starman". בין 1988–1989 שיחק בקומדיית המצבים "המעון של משפחת הרפר" .

בשנת 1990 שיחק בסרט הטלוויזיה "Exile" העוסק בחבורת נערים השוהים על אי טרופי. הוא הופיע בקומדיית הטלוויזיה !Spring Fling משנת 1995. הוא שיחק את גרג בריידי בסרט "The Brady Bunch Movie" המהווה פרודיה על סדרת הטלוויזיה "חבורת בריידי", הוא ביצע את התפקיד גם בסרט ההמשך "A Very Brady Sequel".

ב-2004 שיחק בקומדיה הרומנטית "Shut Up and Kiss Me".

הוא דיבב את הנסיך אריק בסרט "בת הים הקטנה", וכן דיבב את הנסיך בשני סרטי ההמשך של "סינדרלה", "סינדרלה 2: חלומות מתגשמים" ו"סינדרלה 3: אהבת אמת".

הוא דיבב את הדמות הראשית של ספיידרמן בסדרה "ספיידרמן: סדרת האנימציה". בנוסף הוא דיבב גם מספר משחקי וידאו.

## קישורים חיצוניים

* 

קטגוריה:שחקני קולנוע וטלוויזיה אמריקאים
קטגוריה:מדבבים אמריקאים
קטגוריה:אמריקאים שנולדו ב-1972
Young

**Young** (בעברית: **צעיר**) הוא המיני-אלבום הראשון של הזמרת-יוצרת האמריקאית שרלוט לורנס. האלבום יצא לאור ב-22 ביוני 2018 על ידי חברת התקליטים Human Re Sources. מתוך האלבום יצאו חמישה סינגלים.

## רשימת רצועות

## היסטוריית יציאות לאור

## הערות שוליים

## קישורים חיצוניים

קטגוריה:אלבומים באנגלית
YSL רקורדס

**YSL רקורדס** (ידועה גם כ**יאנג סטונר לייף** ו**יאנג סליים/סלאט לייף**) היא חברת תקליטים, המבוססת באטלנטה, שהוקמה על ידי הראפר יאנג ת'אג. החברה היא חותם של חברת התקליטים 300 אנטרטיינמנט. בין אמני החברה נכללים גאנה, ליל קיד  ועוד.

## היסטוריה
הקמת הלייבל הוכרזה ב-15 בנובמבר 2016, באמצעות סרטון שהעלה יאנג ת'אג בסנאפצ'ט ובו מציג את משרדו החדש. הסרטון כולל גם נאום של מייסד 300 אנטרטיינמנט, קווין ליילס, ששיבח את הלייבל החדש. בשנת 2017 הודיעה החברה על חתומה הראשון, הראפר גאנה. במהלך הוצאת מיקסטייפים שונים באותה השנה, הודיעה החברה על חתומים נוספים, כשהראפר YoungBoy Never Broke Again הוחתם על עסקה משותפת בת 5 אלבומים עם YSL ואטלנטיק רקורדס, לאחר שבחר בה, מול עסקה עם חברת התקליטים של הראפר בירדמן, קאש מאני רקורדס. ללייבל הצטרף גם הראפר ליל דיוק, לצד אחיותיו של ת'אג, דולי והיי-דורה.

ב-15 באוגוסט 2018 הודיע ת'אג על אלבום אוסף ובו חתומי החברה, למעט YoungBoy Never Broke Again, בשם *[[Slime Language]]*, אותו הוציא ביום הולדתו ה-27, ב-16 באוגוסט. ב-12 בספטמבר, הכריז הראפר ליל בייבי על מיקסטייפ משותף עם גאנה בשם *Drip Harder*, אשר יצא ב-5 באוקטובר, תחת YSL, בשיתוף עם חברת התקליטים של ליל בייבי, קוואליטי קונטרול.

ב-22 בפברואר 2019 הוציא גאנה את אלבום הבכורה שלו, *Drip or Drown 2*, לאחר הסינגל שיצא מהאלבום, "One Call", שלווה בווידאו קליפ. ב-14 ביוני הוציא ליל קיד  את אלבום הבכורה שלו, *Long Live Mexico*, ממנו יצאו שלושה סינגלים, "Oh My God", "Proud of Me" ו-"Pull Up".

ב-28 בפברואר 2020 הוציא התקליטן והמפיק זייטובן  מיקסטייפ משותף עם ליל קיד, ליל גוטיט וליל יאכטי בשם *A-Team*. במרץ של אותה השנה, הודיע גאנה על אלבומו השני, *Wunna*. הסינגל המוביל מתוכו, "Skybox", יצא לאור ב-6 במרץ לצד וידאו קליפ. ב-16 במרץ, הצהיר גאנה בטוויטר כי *Wunna* משמעו ראשי תיבות של "Wealthy Unapologetic N***a Naturally Authentic". ב-3 באפריל, הוציאו יאנג ת'אג וגאנה את הסינגל "Quarantine Clean", שהופק על ידי טורבו דה גרייט. למחרת, הסביר גאנה שהאלבום חווה בעיות בהוצאתו עקב מגפת הקורונה. ב-22 במאי, יצא האלבום, שהגיע היישר אל מקום הראשון במצעד הבילבורד 200.

ב-7 באוגוסט 2020 הוציא ליל קיד את אלבום האולפן השני שלו, *Trapped on Cleveland 3*, באמצעות YSL רקורדס.

ב-18 בדצמבר 2020 הוציאו YSL את הסינגל "Take It to Trial", מאת יאנג ת'אג וגאנה בהשתתפות יאק גוטי, הסינגל הראשון מתוך אלבום האוסף *[[Slime Language 2]]*, שיצא לאור ב-16 באפריל 2021.

## סגל נוכחי

### מפיקים ביתיים
* ויזי
* טורבו
* טאורוס

### אמנים לשעבר
* רייסד-ריל ג'ט (2017–2019: נפטר)

## דיסקוגרפיה
### אלבומי אולפן

### מיני-אלבומים

### אלבומי אוסף

### מיקסטייפים

## קישורים חיצוניים
* 

## הערות שוליים

קטגוריה:היפ הופ: חברות תקליטים
קטגוריה:אטלנטה: חברות
Slime Language

**Slime Language** הוא אלבום אוסף של הראפר האמריקאי יאנג ת'אג וחברת התקליטים שלו YSL רקורדס. האלבום יצא לאור ב-17 באוגוסט 2018 לסטרימינג והורדה דיגיטלית על ידי חברות התקליטים YSL רקורדס ו-300 אנטרטיינמנט. האוסף מכיל הופעות אורח של אמני YSL ליל דיוק, גאנה, סטריק, אחיותיו של ת'אג דולי והיי-דורה וארוסתו של ת'אג קארלי, וכן ליל עוזי ורט, ליל קיד, נצ'י, ליל בייבי, ז'אק, טרייסי טי ועוד. האלבום הופק בפועל על ידי ויזי ולונדון און דה טראק, ומכיל הפקות מוזיקליות של קיז, קיי באנגרז, קייסי חליאל, DY, צ'ארלי הנדסום, סמוק, מאטאזיק, סופר, בילבורד היטמייקרס וטורבו, בין היתר. אלבום המשך, *[[Slime Language 2]]*, יצא לאור ב-16 באפריל 2021.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי יאנג ת'אג
קטגוריה:אלבומים שהופקו על ידי לונדון און דה טראק
קטגוריה:אלבומי חברת YSL רקורדס
Slime Language 2

**Slime Language 2** הוא אלבום האוסף השני של חברת התקליטים האמריקאית YSL רקורדס. האלבום יצא לאור ב-16 באפריל 2021, על ידי חברות התקליטים YSL רקורדס ו-300 אנטרטיינמנט. האלבום מכיל הופעות אורח של מנהל הלייבל יאנג ת'אג, חברי YSL, בהם גאנה, וכן דרייק, טראוויס סקוט, ליל עוזי ורט, קיד קאדי, ביג שון, ליל בייבי, מיק מיל, פיוצ'ר, רואודי רבל, ליל קיד, נאב ו-YNW מלי, בין היתר. האלבום הוא המשך לאוסף *[[Slime Language]]* משנת 2018.

הסינגל המוביל מתוך האלבום, "Take it to Trial", בביצוע יאנג ת'אג וגאנה בהשתתפות יאק גוטי, יצא לאור ב-18 בדצמבר 2020. "GFU", בביצוע יאק גוטי ושק ווס בהשתתפות יאנג קאיו, יצא לאור ב-29 בינואר 2021, כסינגל השני מתוך האלבום. ב-12 בפברואר 2021, "That Go!" של יאנג ת'אג ומיק מיל בהשתתפות טי-שיין יצא לאור כסינגל השלישי מתוך האלבום..

גרסת הדלוקס של האלבום יצאה לאור ב-23 באפריל 2021, שבוע לאחר צאת האלבום, וכוללת הופעות אורח של דה-בייבי, דון טוליבר, מגו, ג'ים ג'ונס ו-24האבי.

## ביקורות
בחודש יוני 2021, כלל בילבורד את האלבום ברשימת "האלבומים הטובים ביותר לשנת 2021 עד כה".

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי גאנה
קטגוריה:אלבומי יאנג ת'אג
קטגוריה:אלבומי חברת YSL רקורדס
קטגוריה:אלבומים שהגיעו למקום הראשון במצעד הבילבורד 200
ליאון (זמרת שוודית)

**לוטה לינדגרן** (באנגלית: **Lotta Lindgren**; נולדה ב-26 בפברואר 1993) הידועה בשם במה "**ליאון**" (באנגלית: **Léon**; מעוצב כ-**LÉON**) היא זמרת-יוצרת שוודית.

## ביוגרפיה
לוטה לינדגרן נולדה בסטוקהולם, שוודיה בשנת 1993 במשפחה בה עסקו במוזיקה. אמה היא צ'לנית ואביה הוא מלחין ומנצח.

ליאון החלה את הקריירה המוזיקלית שלה בהרכב היפ הופ ונשמה במהלך שנות העשרה שלה. בשנת 2015, החלה את קריירת סולו עם המפיקה אגרין רחמני. ליאון סיפרה כי הושפעה מוזיקלית מאמנים כמו: איימי ויינהאוס, ג'ניס ג'ופלין, ביונסה, אטה ג'יימס, סם קוק וסטיבי וונדר. הסינגל הראשון שלה, "Tired of Talking", שיצא מתוך מיני-אלבום הבכורה שלה, *Treasure*, זכה לתמיכה מטעם כריס אנוקוטה והזמרת קייטי פרי. בעקבות פריצתה, הופיעה במגזין ווג איטליה.

באוקטובר 2016, סיפרה ליאון כי תופיע בפסטיבל "Eurosonic Noorderslag", בחרונינגן, הולנד. ב-3 במרץ 2017, הוציאה ליאון את המיני-אלבום השני שלה *For You*, שהכיל את הסינגלים "Think About You", "Liar" ו-"Sleep Deprived". באותה השנה, הוציאה את המיני-אלבום השלישי שלה *Surround Me*, שהכיל את הסינגלים "Surround Me", "Body", "I Believe in Us" ו-"No Goodbyes".

במרץ 2019, הוציאה ליאון את אלבום הבכורה שלה, *Léon*, שזכה לשבחים ובו נכללו "Baby Don't Talk", "You And I" ו-"Falling". ב-30 מרץ 2019, יצאה לסיבוב ההופעות הראשון שלה "You and I Tour - Part I", באירופה ובאמריקה הצפונית. בנובמבר 2019, שימשה כמופע חימום בסיבוב הופעות באמריקה הצפונית של ההרכב לואי דה צ'יילד. באותו החודש, יצאה לסיבוב ההופעות השני שלה "You and I Tour - Part II", באוסטרליה ואסיה.

ב-30 באוקטובר 2020, הוציאה את אלבומה השני *Apart*, בו נכללו "In a Stranger's Arms", "Who You Lovin", "And It Breaks My Heart", "Chasing a Feeling" ו-"Head and Heart on Fire".

## דיסקוגרפיה
### אלבומי אולפן
* 2019: *Léon*
* 2020: *Apart*
* 2022: *Circles*

### מיני-אלבומים
* 2015: *Treasure*
* 2016: *Spotify Singles*
* 2017: *For You*
* 2017: *Surround Me*

## הופעות
### סיבובי הופעות
* 2019: *You and I Tour - Part I*
* 2019: *You and I Tour - Part II*

### מופע חימום
* 2019: *The Here For Now Tour* 

## קישורים חיצוניים

* 

## הערות שוליים

קטגוריה:זמרות-יוצרות שוודיות
קטגוריה:שוודיות שנולדו ב-1993
קטגוריה:שוודים שנולדו ב-1993
Better Off Dead

**Better Off Dead** (בתרגום חופשי: **עדיף להיות מת**) הוא שיר של הזמר-יוצר האמריקאי ביל וית'רס, שהופיע לראשונה באלבום הבכורה שלו Just as I Am. השיר מהווה את אחד השירים הקודרים והמרירים שכתב ופרסם וית'רס במהלך כל הקריירה שלו, ולעיתים מוגדר כשיר האפל ביותר שלו.

השיר דורג במקום ה-5 ברשימת "10 Overlooked Gems From Soul Legend Bill Withers" שערך מגזין Stereogum. בשנת 2017 מוזיקאי הג'אז חוזה ג'יימס  ביצע גרסת כיסוי לשיר והגדיר אותו כאחד משירי ביל וית'רס האהובים עליו.

## תוכן
מילות השיר נכתבות כמעין מכתב התאבדות של גבר לאחר שזוגתו עזבה אותו. בתוך המכתב הוא מגולל את הדרכים שבה בזבז את כל כספם על אלכוהול וסמים, כיצד בזמן שבכתה בחדרם מייאוש הוא יצא מהבית כדי לרכוש עוד סמים ועל כך שהתעלל בה נפשית אף שהייתה טובה אליו ואהבה אותו. השיר נפתח בכך שהגבר מספר על עזיבתה () ורק לאחר מכן מתאר את הרקע לפרידה. בסוף השיר הגבר מסיים את המכתב, ומתאבד ביריית אקדח, שגם נשמעת עם סיומו. לפני הירי, כמו בכל אחד מהפזמונים, נאמר המשפט "עדיף לה להיות בלעדיי, ולי עדיף להיות מת", ומכאן שם השיר.

אף על פי תוכנו האפל והדיכאוני, לחן השיר הוא פאנק קצבי בעל גרוב מהיר באופן יחסי וכולל מקצב קופצני של תופי בונגוס ומערכת תופים. תפקיד ההרמוניה, כלומר גיטרה, בס ופסנתר, נכנס רק לאחר כלי ההקשה. הסגנון המוזיקלי משלב גם אלמנטים מעולם הבלוז וגם מאפיינים של מוזיקה אפריקאית. בסוף השיר נשמעת יריית אקדח, המסמנת את מותו של הכותב ומהווה את סוף האלבום, מה שמותיר את המאזין בתחושת אובדן.

## קישורים חיצוניים

## הערות שוליים

קטגוריה:ביל וית'רס
סקפטה

**ג'וזף ג'וניור אדנוגה** (באנגלית: **Joseph Junior Adenuga**; נולד ב-19 בספטמבר 1982), הידוע בשם הבמה **סקפטה** (**Skepta**), הוא ראפר, פזמונאי ומפיק מוזיקלי בריטי.

## ביוגרפיה
ג'וזף ג'וניור אדנוגה נולד להורים מניגריה ב-19 בספטמבר 1982 בטוטנהאם. הוא הבכור מבין ארבעה אחים; המוזיקאי ג'יימי, שדרן הרדיו ג'ולי והמעצב הגרפי ג'ייסון.

בשנת 2007 הוציא סקפטה את אלבום הבכורה שלו, *Greatest Hits*, וב-2009 את אלבומו השני, *Microphone Champion*, באופן עצמאי. ב-2011 הוציא את אלבומו השלישי, *Doin' It Again*, שהיה לאלבומו הראשון שהופץ מסחרית, על ידי חברת התקליטים AATW. האלבום זכה להצלחה והגיע למקום ה-19 במצעד האלבומים הבריטי.

ב-2016 יצא אלבומו הרביעי, *Konnichiwa*, מתוכו הסינגלים המצליחים "That's Not Me" ו-"Shutdown". האלבום הגיע למקום הראשון במצעד האלבומים הבריטי, קיבל שבחים רבים מהמבקרים ואף זכה בפרס מרקיורי.

בשנת 2018 השתתף סקפטה בסינגל של הראפר האמריקאי אייסאפ רוקי, "Praise the Lord (Da Shine)", שהיה לסינגל המצליח ביותר של שני האמנים וללהיט עולמי. ב-2019 הוציא סקפטה את אלבומו החמישי, *Ignorance Is Bliss*, שצעד במצעדי האלבומים של מדינות רבות, בהן מדינת הולדתו בריטניה, שם הגיע למקום השני. בנוסף, זכה האלבום בתואר הכסף מטעם איגוד תעשיית ההקלטות הבריטי.

ב-2020 הוציא סקפטה אלבום משותף עם הראפרים צ'יפ ויאנג אדז, שהגיע למקום השלישי במצעד האלבומים הבריטי.

## דיסקוגרפיה
### אלבומי אולפן
* 2007: *Greatest Hits*
* 2009: *Microphone Champion*
* 2011: *Doin' It Again*
* 2016: *Konnichiwa*
* 2019: *Ignorance Is Bliss*

### אלבומים משותפים
* 2020: *Insomnia* 

### מיקסטייפים
* 2006: *Joseph Junior Adenuga*
* 2010: *Been There Done That*
* 2011: *Community Payback*
* 2012: *Blacklisted*
* 2015: *The Tim Westwood Mix*

### מיני-אלבומים

* 2017: *Vicious*
* 2021: *All In*

## קישורים חיצוניים

* 

## הערות שוליים

קטגוריה:ראפרים בריטים
קטגוריה:פזמונאים בריטים
קטגוריה:מפיקים מוזיקליים בריטים
קטגוריה:מפיקי היפ הופ
קטגוריה:זוכי פרס מרקיורי
קטגוריה:בריטים שנולדו ב-1982
ישראל כהן (כדורגלן)

**ישראל כהן** (נולד ב-16 בדצמבר 1971) הוא כדורגלן עבר ישראלי, ששיחק במספר קבוצות בולטות בכדורגל בישראל בעמדת הבלם. כהן נודע בפרשה על שמו "פרשת ישראל כהן", בה נחשד כי מכר את המשחק, וגרם בכוונת תחילה להכשלות חוזרות, על מנת לגרום לשריקת פנדל שהגיעה לבסוף, ובו ניצחה מכבי חיפה את הדרבי. הפרשה שהדיה והפרסומים סביבה גרמו לירידה במעמד של כהן, הסתיימה לבסוף בסגירת התיק עקב חוסר בראיות.

## קריירה
ישראל כהן נולד וגדל בלוד, וגדל במחלקת הנוער של מועדון איילת לוד, ממנה עבר למחלקת הנוער של בני יהודה תל אביב. בקיץ 1993 הצטרף כהן למכבי הרצליה שם שיחק 4 עונות, לפני שהפועל תל אביב רכשה אותו. בעונתו השנייה בקבוצה, 1999/2000, היה אחד השחקנים הבולטים בהרכב הקבוצה שזכתה בדאבל היסטורי למועדון הפועל תל אביב. לאחר מכן עקב הצעת חוזה גבוהה הגיע לבית"ר ירושלים שם נשאר עונה אחת בלבד, ומשם להפועל חיפה שחיפשה בלם בכיר להתחזק בו.

בעונה זו התמודדה הפועל חיפה נגד הירידה במשך כל העונה, ובמחזור ה-22 של העונה, ב-18 בפברואר 2002, אירחה את יריבתה העירונית מכבי חיפה לדרבי חשוב מבחינתה. במהלך המשחק עלתה מכבי חיפה ליתרון ולאחר מכן הפועל חיפה השוותה, ולאורך כל המחצית השנייה ביצע כהן הכשלות חוזרות ונשנות ברחבה על שחקן מכבי חיפה, ג'ובאני רוסו. שזכו עד הדקה ה-92 להתעלמות של שופט המשחק. בדקה זו שרק השופט לפנדל רק לאחר הכשלות ברורות ובעקבות הבקעת הפנדל הפסידה הפועל חיפה במשחק. בסיום העונה ירדה הקבוצה ליגה. לאחר תום המשחק הושעה כהן מהקבוצה ושלושה ימים לאחר המשחק החלה החקירה בעניינו שזכתה לכינוי "פרשת ישראל כהן".

בתום העונה עזב כהן את הפועל חיפה וירד לשחק בקבוצת מכבי כפר כנא בליגת המשנה. ב-22 בפברואר 2003, שנה לאחר הפרשה, שיחק כהן במדי כפר כנא נגד הפועל חיפה באצטדיון קריית אליעזר. המשחק הסתיים בניצחון 2–0 להפועל חיפה. ב-10 באפריל 2004 הגיע כהן פעם נוספת למשחק נגד הפועל באצטדיון קריית אליעזר, במדי קבוצתו החדשה, הפועל ראשון לציון. בסיום המשחק התעמת כהן עם אוהדי הפועל חיפה (המשחק עצמו הסתיים בניצחון 4–1 להפועל חיפה). בינתיים הודיעה הפרקליטות על סגירת התיק בפרשת "ישראל כהן" מפאת חוסר ראיות. כהן הודיע כי הוא פורש מכדורגל מקצועני בשנת 2009, אך המשיך לשחק בליגות הנמוכות עד שנת 2011, וקבוצתו האחרונה ככדורגלן פעיל הייתה הפועל מ.ס. חבל מודיעין מליגה ג'.

לאחר פרישתו מכדורגל פעיל עבד ישראל כהן כקצין מטען בחברת אל על, ובמקביל המשיך לשחק ולאמן באופן חובבני בליגות הנמוכות במכבי קריית עקרון החל מ-2018. בקיץ 2020 מונה כהן למאמן קבוצת מועדון ספורט רמלה החדשה, שהוקמה בליגה ג'.

## תארים
;הפועל תל אביב
**[[ליגת העל בכדורגל|אליפות המדינה]]**:
* 1999/2000

**[[גביע המדינה בכדורגל|גביע המדינה]]**:
* 1999/2000

## קישורים חיצוניים

*פרופיל, באתר ויקיפועל
* 

## הערות שוליים

קטגוריה:כדורגלנים ישראלים
קטגוריה:מאמני כדורגל ישראלים
קטגוריה:בלמי כדורגל ישראלים
קטגוריה:כדורגלני הפועל רמת גן
קטגוריה:כדורגלני מכבי הרצליה
קטגוריה:כדורגלני הפועל תל אביב
קטגוריה:כדורגלני בית"ר ירושלים
קטגוריה:כדורגלני הפועל חיפה
קטגוריה:כדורגלני מכבי כפר כנא
קטגוריה:כדורגלני הפועל ראשון לציון
קטגוריה:כדורגלני הפועל לוד
קטגוריה:לוד: כדורגלנים
קטגוריה:עובדי אל על
קטגוריה:ישראלים שנולדו ב-1971
אולה נורדמן

ממוזער|שמאל|קרירטורה של אולה נורדמן משנת 1905, מאת הקריקטוריסט אולף קרון.

**אולה נורדמן** (בנורווגית חדשה: **Ola Nordmann**) הוא ההאנשה הלאומית של הנורווגים, ניתן להשתמש בדמות גם כמקבילה לאנשים פרטיים או באופן קולקטיבי. המקבילה הנשית לאולה נורדמן היא קארי נורדמן, ובאופן קולקטיבי הם מכונים אולה וקארי נורדמן - "**Ola og Kari Nordmann"**

## שימושים בשם אולה נורדמן
התקשורת מרבה להשתמש ב"אולה נורדמן" לתיאור מגמות באוכלוסייה.

לדוגמה: כותרת בעיתון שמציינת: "נורווגים צורכים פחות חלב" יכולה באותה מידה לציין: "אולה נורדמן צורך פחות חלב".

קריקטורות של אולה נורדמן כאישיות לאומית של נורווגיה מתארות אותו בדרך כלל כגבר בלונדיני לבוש בלבוש עממי מסורתי דמוי בונאד וחובש כיפת צמר בצבע אדום - כיסוי ראש מסורתי של גמד נורווגי או גנום. כיסוי ראש זה נחבש גם על ידי החקלאי הנורווגי המסורתי, בעיקר בתקופה הפיאודלית הישנה. בתקופה הלאומית הרומנטית, האיכר הגיע לעיתים קרובות לייצג את העם הנורווגי בכללותו, ומכאן הייצוג.

## אטימולוגיה
אולה הוא שם פרטי גברי נפוץ בנורווגיה (נגזר מאולב / אולף), ונורדמן הוא "איש הצפון" - סקנדינביה ונורווגיה בפרט, כלומר, "אולה איש נורווגיה".

## קארי נורדמן
המקבילה או הגרסה הנשית מאופיינת כקארי נורדמן, "קארי ואולה נורדמן" משמשים לעיתים קרובות יחד לתיאור המשפחה או משק הבית הנורווגי הארכיטיפי.

## הערות שוליים

קטגוריה:נורווגיה: סמלים לאומיים
פארק אקולוגי גלילות

ממוזער|שמאל|ממוזער|200px|פארק אקולוגי גלילות, מפת מיקום
**פארק אקולוגי גלילות** (המכונה גם **אקו-פארק גלילות** וכן **חורשת דרזנר**) הוא מרחב טבע עירוני, הממוקם צפונה לרמת אביב ג', ממערב לנתיבי איילון ודרומית-מזרחית למסוף חברת פי גלילות.

בפארק זורם נחל אחיה. עצי אקליפטוס גדלים בו, לצד פריחת נרקיסים. שוכן בו אתר ארכאולוגי של מערות קבורה שומרוניות - מערות אפקה. על רכס הכורכר יש שפע צמחים - צבעונים, סחלבים, שפתניים ואירוס ארץ-ישראלי. חיים בפארק בעלי חיים - תנים, נמיות, ארנבות שדה, קרפדות, חרדונים וצבים.

## קישורים חיצוניים
* 
* 
* 

קטגוריה:תל אביב-יפו: גנים ופארקים
קטגוריה:רמת השרון: גאוגרפיה
קטגוריה:עמק גלילות
Iconic (מיני-אלבום)

**Icona** (בעברית: **איקונה**) הוא מיני-אלבום השני של צמד הסינת'-פופ השוודי איקונה פופ. המיני-אלבום יצא לאור ב-1 באוגוסט 2012 על ידי חברת התקליטים TEN מיוזיק גרופ.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי איקונה פופ
קטגוריה:מיני-אלבומים באנגלית
קטגוריה:אלבומי חברת TEN מיוזיק גרופ
פרס המוזיקה האמריקאית לאלבום הפופ/רוק האהוב ביותר

**[[פרס המוזיקה האמריקאית]] לאלבום הפופ/רוק האהוב ביותר** הוא פרס המוענק מאז שנת 1974.

שיאנית הזכיות בקטגוריה היא טיילור סוויפט, עם 5 זכיות. סוויפט היא שיאנית המועמדויות בקטגוריה, כשמונה מועמדויות.

## זוכים ומועמדים

## שיאני זכיות ומועמדויות
### שיאני זכיות
* **5 זכיות:** טיילור סוויפט
* **3 זכיות:** מייקל ג'קסון וג'סטין ביבר
* **2 זכיות:** האיגלס, ויטני יוסטון, אוליביה ניוטון-ג'ון וואן דיירקשן

### שיאני מועמדויות
* **9 מועמדויות:** טיילור סוויפט
* **5 מועמדויות:** האיגלס ומייקל ג'קסון
* **3 מועמדויות:** ג'סטין ביבר, מריה קארי, פליטווד מק, ג'נט ג'קסון, אלטון ג'ון, ואן דיירקשן, ג'סטין טימברלייק, דה ויקנד ואדל
* **2 מועמדויות:** בי ג'יז, פיל קולינס, דף לפרד, דרייק, אמינם, ויטני יוסטון, נורה ג'ונס, ליידי גאגא, אוליביה ניוטון-ג'ון, אן סינק, קייטי פרי, בריטני ספירס, U2, אד שירן, אריאנה גרנדה, הארי סטיילס ובילי אייליש

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
אלבום הפופ/רוק האהוב ביותר
אלבום הפופ/רוק האהוב ביותר
פרס המוזיקה האמריקאית לשיר הראפ/היפ-הופ האהוב ביותר

**פרס המוזיקה האמריקאית לשיר הראפ/היפ הופ האהוב ביותר** הוא פרס המוענק מאז שנת 2016. שלושה שירים מועמדים לפרס לשנה. קארדי בי הפכה לאמן הראשון שזכה בפרס פעמיים.

## זוכים ומועמדים

## שיאני זכיות ומועמדויות
### מספר זכיות
***3 זכיות:** קארדי בי
***2 זכיות:** דרייק

### מספר מועמדויות

***3 מועמדויות:** דרייק, קארדי בי, פוסט מאלון
***2 מועמדויות:** ליל נאז X, רודי ריץ', ג'ק הארלו

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
שיר הראפ/היפ הופ האהוב ביותר
אלי מודיאנו

**אלי מודיאנו** (באיטלקית: **Elie Modiano**; 1881, סלוניקי, יוון – 1968, שם) היה אדריכל יהודי, בן למשפחת מודיאנו היהודית-איטלקית.

## ביוגרפיה
מודיאנו נולד ב-1881 בסלוניקי, ליעקב ומתילדה לבית חכים, השני בין שישה אחים למשפחת מודיאנו, אחת המשפחות העשירות והידועות של הקהילה היהודית בסלוניקי, יוון.

מודיאנו למד ב ולאחר שחזר לסלוניקי, היה אחד האדריכלים המשפיעים ביותר בעיר שהטביע את חותמו לאחר שביצע תכנון של מספר מבנים בעלי שם, ברחבי העיר סלוניקי.

נישא לביאטריס פרנסס.

## עבודותיו
* **[[אחוזת מודיאנו]]** או "וילה מודיאנו", נבנתה ב-1906 בסלוניקי, יוון. המבנה שימש לאחר זמן כמוזיאון לפולקלור ואתנולוגיה של מקדוניה.

[ממוזער| "בניין המכס הישן" (1912), [נמל סלוניקי, יוון.]]
* **מבנה המכס הישן**, נבנה ב־1912, בעיצובו של אלכסנדר ואלאורי, סלוניקי. שטח הבניין הכולל הוא 5,000 מ"ר והוא מדגם מייצג של אדריכלות אקלקטית, עם אלמנטים בסגנון הנאו-רנסאנס. בניין המכס הישן היה חידוש לתקופתו, מכיוון שנעשה שימוש בפעם הראשונה בבטון מזוין בסלוניקי. כיום המבנה משמש תחנת נוסעים, במקום נעשו סצנות של סרטו של תיאודורוס אנג'ופולוס "נצח ויום".
[ממוזער| [שוק מודיאנו (1922-1925), וסיליאוס הרקליון 31, סלוניקי.]]
* **[[שוק מודיאנו]]** (או סטואה מודיאנו), שנת בנייה 1922–1925, סלוניקי.

ממוזער|בניין בנק יוני ולאיקי (1924), דרגומי ואג. מינה, סלוניקי
* **בנק יוני ולאיקי**, שנת בנייה 1924.

ממוזער|מלון לוקסמבורג (1924), קומנינון 6 וקלפוטאקי 6, סלוניקי
* **מלון "לוקסמבורג"**, שנת בנייה: 1924.

ממוזער|סיגרו ותלמיאון (1924), סלוניקי
* **סיגרו & תלומאיון**, שנת בנייה 1924. הבניין עם אלמנטים של אדריכלות אקלקטית מאופיין בנוכחות של קשתות בפינת המבנה, שבולטות בשתי הקומות האחרונות ונשענות על אפריזות דקורטיביות.
* ממוזער|ארמון האטלס (1925), שדרות הרקליון, סלוניקי. **אחוזת האטלס**, שנת בנייה 1925, שדרות הרקליון, סלוניקי.
ממוזער|בניין ג'וזף נחמה (1925), ארמו 6, סלוניקי
* **בניין ג'וזף נחמה** (תכנון ראשוני של האדריכל מקסימיליאן רובנס בסוף 1924), שנת בנייה 1925, ארמו 6, פרנגומהאלאס, סלוניקי.
ממוזער|בניין הרקליון וקטוני (1925), שדרות הרקליון 8 וקטוני 30, סלוניקי.
***בניין שדרות הרקליון וקטוני**, שנת בנייה 1925, Vas. הרקליון 8 וקטוני 30, אנו לדדיקה, סלוניקי
* **גלריה שאול מודיאנו**, שנת בנייה 1929,שדרות הרקליון ואל. וניזלו, סלוניקי. גלריית שאול, שעוצבה ככל הנראה על ידי ויטאליאנו פוזלי, הושלמה בשנת 1881, נקראה על שם הבנקאי שאול מודיאנו, כדי ליצור מרכז קניות מודרני במרכז סלוניקי. האכסדרה נהרסה בשריפה של 1917 ורק החזית על שדרות הרקליון שרדה, בעוד שאר הבניין שוחזר לאחר זמן.
* בית ספר איטלקי **אלסנדרו מנזוני**, שנת בנייה 1933, כיכר הדמוקרטיה, סלוניקי.

ממוזער|בית ספר איטלקי "אלסנדרו מנזוני" (1933), כיכר הדמוקרטיה, סלוניקי.

## קישורים חיצוניים

* Thessaloniki Houses (**ביוונית**).

## הערות שוליים

קטגוריה:אדריכלים יוונים
קטגוריה:אדריכלים יהודים
קטגוריה:ילידי 1881
קטגוריה:איטלקים שנפטרו ב-1968
פרס המוזיקה האמריקאית ללהקת/צמד/קבוצת הפופ/רוק האהובה ביותר

**[[פרס המוזיקה האמריקאית]] ללהקת/צמד/קבוצת הפופ/רוק האהובה ביותר** הוא פרס המוענק מאז שנת 1974.

## זוכים ומועמדים

## שיאני זכיות ומועמדויות
### שיאני זכיות

### שיאני מועמדויות

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
להקת/צמד/קבוצת הפופ/רוק האהובה ביותר
להקת/צמד/קבוצת הפופ/רוק האהובה ביותר
פרס המוזיקה האמריקאית לאמנית הפופ/רוק האהובה ביותר

**[[פרס המוזיקה האמריקאית]] לאמנית הפופ/רוק האהובה ביותר** הוא פרס המוענק מאז שנת 1974.

## זוכים ומועמדים
### שנות ה-70

### שנות ה-80

### שנות ה-90

### שנות ה-2000

### שנות ה-2010

### שנות ה-2020

## שיאניות מועמדויות וזכיות
### שיאניות זכיות

### שיאניות מועמדויות

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
אמנית הפופ/רוק האהובה ביותר
אמנית הפופ/רוק האהובה ביותר
פרס המוזיקה האמריקאית לאלבום הראפ/היפ-הופ האהוב ביותר

**פרס המוזיקה האמריקאית לאלבום הראפ/היפ-הופ האהוב ביותר** הוא פרס המוענק החל משנת 1989. ניקי מינאז' היא בעלת המספר הרב ביותר של זכיות בפרס, עם 3 סך הכל. דרייק הוא בעל מספר המועמדויות הרב ביותר לפרס, עם 9.

## זוכים ומועמדים

## שיאני זכיות ומועמדויות
### שיאני זכיות
***3 זכיות:** ניקי מינאז'
***2 זכיות:** די ג'יי ג'אזי ג'ף והפרש פרינס, אם סי האמר, אמינם, 50 סנט, פוסט מאלון, קנדריק לאמאר

### שיאני מועמדויות
***9 מועמדויות:** דרייק
***7 מועמדויות:** אמינם
***5 מועמדויות:** ג'יי זי
***4 מועמדויות:** T.I.
***3 מועמדויות:** פאבליק אנמי, קניה וסט, ניקי מינאז', קנדריק לאמאר
***2 מועמדויות:** די ג'יי ג'אזי ג'ף והפרש פרינס, אם סי האמר, 50 סנט, ליל ויין, ג'יי קול, פיוצ'ר, פוסט מאלון, ליל עוזי ורט

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
אלבום הראפ/היפ-הופ האהוב ביותר
אורסוס A

**אורסוס A** (בפולנית: **Ursus A**) היא סדרה של משאיות ואוטובוסים מתוצרת יצרנית כלי הרכב החקלאים **Ursus SA**  אשר יוצרו בין השנים 1931–1928 ב-פולין ברישיון יצרנית הרכב הצבאי האיטלקי **S.P.A.
Società Piemontese Automobili** 

## "אורסוס A" היסטוריה
בשנת 1924 הזמינה ממשלת פולין סדרה גדולה של משאיות 1.5-3.0 טון. "אורסוס" אמור היה לספק 1050 משאיות בשלוש פעימות. משאיות הפעימה הראשונה היו אמורות להיות מיובאיים מצרפת ואיטליה, משאיות הפעימה השנייה שהורכבה מקומית מחלקים מיובאים, ואילו משאיות הפעימה האחרונה הייתה אמורה להיות מיוצרת במקום בפולין. החברה החלה לבנות מפעל חדש ב-"Czechowice-Dziedzice"  ליד ורשה כדי להתאים את קווי הייצור החדשים, אך הבנייה הייתה איטית.

בסופו של דבר הצבא הפולני הסכים לרכוש 400 יחידות מצרפת ואפשר לחברת "Ursus SA" להתמקד בייצור. ב־11 ביולי 1928 יצאו מהמפעל 52 משאיות "אורסוס A" הראשונות.

"אורסוס A" היה בעצם שינוי של המשאית האיטלקית, המותאמת למזג האוויר הפולני הקשה ולכבישים גרועים. בתחילה היו השינויים קלים, ההבדל הבסיסי היה מטען גדול יותר (2.5 טון במקום 2 טון) ומצנן פשוט.

עם הזמן נוספו שינויים נוספים (בעיקר שלושה סוגים של משאיות) שהביאו לייצור מגוון של גרסאות. הגרסה המוקדמת ביותר הייתה משאית פתוחה, עם פנל בד מתקפל, שהוחלפה במהירות במשאית עם גג קבוע וחלונות צד פתוחים. הגרסה הסופית כללה משאית סגורה. עד שנת 1931, כאשר הייצור הועבר לטובת היצרנית "Państwowe Zakłady Inżynierii"  שייצרה את דגם "פולסקי פיאט 621" 

נמסרו 884 כלי רכב, כולל 509 לשוק האזרחי.

## ממאפייני משאיות "אורסוס A"
* שלדה: משאית: פלדה ועץ
* מנוע: 4 צילינדרים, 4 פעימות, שסתום צדדי, מקורר נוזלים, בפוזיציה קדמית
* מצמד: רב-פלטה יבשה
* תיבת הילוכים: 4 מהירויות קדימה + 1 אחורה
* מתלים: קדמי ואחורי עם סרנים קשיחים עם קפיצי עלים חצי אליפטיים
* בלמים: דוושה על הגלגלים האחוריים, ידנית על גל הארכובה
* משקל שפה: 1540 ק"ג

## סוגי הנעות
* הנעה 4x2
* הנעה 4x6

## דגמים
* "Ursus A" - דגם בסיסי
* "Ursus A30" - דגם משופר (מודרני)
* "Ursus AW" - מסגרת מאורכת המותאמת לעד 3 טון מטען, המשמשת בעיקר לבניית אוטובוסים
* "Ursus AT 3" - גרסת שטח עם שלושה סרנים, דגם ה- "Ursus AT 3" שלושת הצירים נבנה על בסיס השלדה הסטנדרטית, עם משיכה על שני הצירים האחוריים,
* "Ursus 303" - הגרסה המודרנית של "Ursus AT 3"

## גלריה

קובץ:POL Ursus A car.jpg | "אורסוס A" - משאית
קובץ:V rekonstrukcja Bitwy pod Mławą 1248.jpg | "אורסוס A" - משאית
קובץ:Narcyz Witczak-Witaczyński - Manewry 1 Pułku Strzelców Konnych - pobyt w Makowie i Makowcu (107-579-3).jpg | "אורסוס A" - משאית, תמרוני הגדוד הראשון של רובים רכובים (צולם באוגוסט 1933)
קובץ:Narcyz Witczak-Witaczyński - Grupa szkolna motocyklowa w koszarach w Garwolinie (107-896-2).jpg | "אורסוס A" - משאיות (קבוצת בתי ספר לאופנועים)
קובץ:Narcyz Witczak-Witaczyński - Klub orląt - wycieczka do Puław (107-658-1).jpg | "אורסוס A" - משאית


## קישורים חיצוניים

## הערות שוליים

קטגוריה:כלי רכב שהושקו ב-1928
קטגוריה:משאיות
קטגוריה:אוטובוסים
קטגוריה:כלי רכב המיוצרים בפולין
קטגוריה:כלי רכב צבאיים
דצמבר (סרט, 2022)

**"דצמבר"** (ברוסית: **Декабрь**) הוא סרט קולנוע רוסי, בבימויו של קלים שיפנקו על ימי חייו האחרונים של המשורר סרגיי יסנין.

## עלילה
הרקדנית הידועה איזדורה דאנקן מגיעה מגרמניה לברית המועצות, מכינה את בריחת המשורר אל מחוץ למדינה. המשורר נוסע ללנינגרד, שם הוא נופל במערבולת אירועי מלחמת האזרחים ברוסיה.

## הפקה
על פי שיפנקו, שירת יסנין קרובה אליו והוא חשב על סרט בנושא יסנין עוד מימיו כסטודנט לקולנוע. עם פטרוב הוא עבד על "טקסט" וראה בו את כמי שיכול לגלם כאב פנימי ולהעביר את תחושת המוות הממשמש ובא שחש יסנין בימיו האחרונים.

הצילומים התקיימו במוסקבה ובסנקט פטרבורג. עבור הסרט נבנתה תפאורה רחבת היקף בשטח של יותר מ-7,000 מ"ר. הסרט תוכנן לצאת לאקרנים בשנת 2022, אך בהמשך יציאתו נדחתה לשנת 2024.

## שיווק
הטיזר הראשון לסרט נחשף באפריל 2021.
## שחקנים ודמויות

## קישורים חיצוניים

* אלכסנדר פטרוב יגלם את סרגיי יסנין בסרט "דצמבר" מאת קלים שיפנקו
* סרטו של קלים שיפנקו על הימים האחרונים לחייו של יסנין עשוי לצאת לאקרנים בסוף שנת 2021
* לבסוף, לא בזרוקוב: אלכסנדר פטרוב לוהק לתפקיד המשורר הרוסי הגדול
* ליאוניד פבליוצ'יק . תעלומת מותו של יסנין
## הערות שוליים

קטגוריה:סרטים שבוימו על ידי קלים שיפנקו
קטגוריה:סרטי 2025
קטגוריה:סרטי דרמה היסטורית
קטגוריה:האימפריה הרוסית בתרבות
קטגוריה:סרטים ביוגרפיים רוסיים
קטגוריה:סרטי דרמה רוסיים
קטגוריה:ברית המועצות בתרבות
קטגוריה:התאבדות בקולנוע
קטגוריה:סרטי מתח רוסיים
קטגוריה:סנקט פטרבורג בקולנוע
קטגוריה:סרטי VGTRK
פרסי המוזיקה האמריקאית 2014

טקס **[[פרס המוזיקה האמריקאית|פרסי המוזיקה האמריקאית]] ה-42** התקיים ב-23 בנובמבר 2014 בתיאטרון נוקיה  לייב, לוס אנג'לס, קליפורניה, תוך הכרה באמנים ובאלבומים הפופולריים ביותר בשנת 2014. המועמדים הוכרזו באופן רשמי בשידור חי ב-20 באוקטובר 2014 על ידי, תוך שהוכרז שפיטבול ינחה אותו. איגי אזליה הייתה לאמן עם מרבית המועמדויות בטקס (6), תוך שואן דיירקשן וקייטי פרי היו לאמנים שזכו במרבית הפרסים בטקס (3). הזמרת-יוצרת האמריקאית טיילור סוויפט זכתה בפרס דיק קלארק למצוינות.

לאחר הטקס, הוכרז כי נתוני הרייטינג שלו עמדו על כ-11.61 מיליון צופים בסך הכול.
## הופעות

;ביאורים

## מנחים/ות

## זכיות ומועמדויות

## הערות שוליים

אמריקה
2014
קטגוריה:2014 בארצות הברית
איש האל (סרט, 2021)

**איש האל** (באנגלית: **Man of God**) הוא סרט דרמה ביוגרפי יווני, דובר אנגלית, שנכתב ובוים על ידי ילנה פופוביץ' בכיכובם של אריס סרבטליס כנקטריוס מאגינה וגם בכיכובם של מיקי רורק ואלכסנדר פטרוב. הסרט הוקרן לראשונה במסגרת פסטיבל הסרטים הבינלאומי במוסקבה ב-2021.

## שחקנים
* אריס סרבטליס – נקטריוס מאגינה
* מיקי רורק
* אלכסנדר פטרוב

## הפקה
צילומי הסרט נערכו ביוון בספטמבר 2020.

## קישורים חיצוניים

## הערות שוליים

קטגוריה:סרטים באנגלית
קטגוריה:סרטי 2021
קטגוריה:סרטי דרמה ביוגרפיים
גיל בר הדס

**גיל בר הדס** (נולד ב-2 בספטמבר 1990) הוא מוזיקאי, זמר-יוצר, מלחין ומעבד מוזיקלי ישראלי.

## ביוגרפיה
בר הדס נולד בשנת 1990 בתל אביב ולמד בתיכון עירוני א' במגמת תיאטרון. בצבא שירת בלהקת הנח"ל כגיטריסט וזמר ולאחר מכן כמעבד המוזיקלי של להקות צבאיות. בר הדס הוא בעל תואר ראשון במוזיקה מטעם האקדמיה למוסיקה ולמחול בירושלים.

## קריירה מוזיקלית
בר הדס החל להופיע מגיל 17 במועדונים כמו הבארבי, האוזן בר ותמונע.

בשנת 2018 יצא אלבומו הראשון "גיל בר הדס" שאותו הפיק מוזיקלית תומר ישעיהו. בר הדס כתב והלחין את כל שירי האלבום למעט שירה של לאה גולדברג, "אם תתן לי חלקי" שאותו ביצעה רוני בר הדס ללחן של גיל. שירי האלבום הושמעו בתחנות הרדיו בהן גלגלצ, 88FM ואקו 99FM.
הקליפ של השיר "מה חשבת" מתוך האלבום בבימוי נמרוד קרן ובהשתתפות מאי רופ, טל שדה ובר הדס עצמו, זכה ליותר מ-200 אלף צפיות ביוטיוב. השיר נבחר לאחד משירי השנה של כאן 88 לשנת 2018, והיה מועמד לתואר שיר השנה בגלגלצ. האלבום זכה לביקורות חיוביות. בר הדס הופיע עם שירי האלבום ברחבי הארץ.

באותה שנה שיתף פעולה עם הזמר רותם ג'ראד שכתב לו את השיר "לא מסתדר". השיר הופיע ברשימת בחירת העורכים של כאן 88.

בשנת 2019 הופיע במסגרת פסטיבל "יערות מנשה" לצד מירב הלינגר, אסף אמדורסקי, ספיר וולך, אלה רונן, פלורה ואחרים.

בשנת 2021 יצא אלבומו השני "נסיעות ארוכות", בחברת התקליטים "קמע". את שירי האלבום כתב והלחין בר הדס למעט השיר "אהובתי כאן חושך" שכתב חנוך לוין. את האלבום השני הפיק בר הדס עם יובל וילנר עם ליווי וייעוץ אמנותי של פיטר רוט. השיר "וייטנאם" שיצא בשנת 2020, שכתב והלחין הופיע ברשימת בחירות העורכים של כאן 88 באותה שנה. לקראת צאת האלבום הוא התארח בג'אם של 88FM. השיר "לא התכוונו לעכשיו", דואט עם אביגייל רוז מתוך האלבום יצא בתאריך 25 באפריל 2021. במופע השקת האלבום שהתקיים ב-5 ביוני 2021 התארחו אביגייל רוז ויהלי סובול.

בנובמבר 2021 השתתף יחד עם אחותו, רוני במופע המחווה לבני אמדורסקי ״טוב לי לשיר לעולם״ כחלק מפסטיבל תיאטרון ירושלים. שם ביצעו שירים יחד עם שלום חנוך, אסף אמדורסקי, קרן-אן, רונה קינן ורבקה מיכאלי ובליווי התזמורת הסימפונית ירושלים.

בשנת 2022 ביצע עם אחותו רוני את השיר "בלילה" מאת יורם טהרלב. הביצוע הופיע בפרויקט מחווה לשיריו של טהרלב "יעלה ויבוא", בהפקתו של אייל מזיג.

בר הדס ליווה ועיבד מוזיקלית הפקות מוזיקליות והצגות בבית הספר למשחק בית צבי. בר הדס מנהל מוזיקלית את מקהלת "זמר מתגלגל" של מרכז הספורט איל"ן ברמת גן ואת ההרכב המוזיקלי "דיונה" בחולון.

## אלבומים

* 2018: **גיל בר הדס**
* 2021: **נסיעות ארוכות**

## חיים אישיים
אחותו היא הזמרת רוני בר הדס. מתגורר במרכז הארץ. 

## קישורים חיצוניים

*  ג'אם 88 עם גיל בר הדס - 13.01.21 יואב יפת מגיש.

## הערות שוליים

קטגוריה:חברי להקת הנח"ל
קטגוריה:מוזיקאים ישראלים
קטגוריה:זמרים ישראלים
קטגוריה:זמרים-יוצרים ישראלים
קטגוריה:זמרי רוק ישראלים
קטגוריה:זמרי פופ ישראלים
קטגוריה:מעבדים מוזיקליים ישראלים
קטגוריה:מלחינים ישראלים
קטגוריה:בוגרי האקדמיה למוסיקה ולמחול בירושלים
קטגוריה:בוגרי תיכון עירוני א' (תל אביב)
קטגוריה:ישראלים שנולדו ב-1990
אמיר גולה

**אמיר גולה** (נולד ב-31 במרץ 1969) הוא כדורגלן עבר ישראלי, ששיחק בעמדת הקשר, ומזוהה עם קבוצת הפועל ירושלים, בה היה קפטן לתקופה מסוימת.

## קריירת מועדונים
גולה נולד וגדל בשכונת קטמון הירושלמית. בגיל 10 הצטרף לקבוצת הילדים של הפועל ירושלים. בקבוצת הילדים והנוער שיחק גולה בעמדת הקשר ההתקפי פליימייקר והחלוץ. הוא התחיל להשתלב בשנת 1989 בבוגרים, אך בתחילה לא באופן קבוע.

רק לאחר סיום שירותו בצה"ל בגיל 23, החל גולה להשתלב בסגל הבוגר, כשהקבוצה הייתה תחת מפרק זמני, ומאמן הקבוצה הבוגרת באותה התקופה שייע פייגנבוים, הסיט אותו לעמדת הקשר האחורי, שם שיחק לאחר מכן במשך רוב קריירת הבוגרים שלו. 

בעונת 1997/1998 הגיעה הקבוצה לגמר גביע המדינה נגד מכבי חיפה, כאשר גולה קפטן הקבוצה במעמד זה, אך הקבוצה הפסידה 0–2 וסיימה כסגנית הזוכה במפעל בלבד. בעונת 1999/2000 ירדה הקבוצה לליגה השנייה, ועונה לאחר מכן עזב גולה את הקבוצה לקבוצת הפועל נצרת עילית (כיום נקראת הפועל נוף הגליל) בהשאלה, שם אף התחיל בקריירה חדשה בחברת "רב-בריח". לאחר מכן חזר לעונה אחת בהפועל ירושלים, ולאחריה הודיע על פרישה ממשחק פעיל בגיל 33, והמשיך בקריירה בחברת המנעולים.

בהמשך, לאחר הקמתה של הפועל קטמון ירושלים בליגה ג', הצטרף גולה לקבוצה בשנת 2009, וחזר לשחק שתי עונות במדי הקבוצה החדשה בגיל 40. אחריהן פרש סופית מכדורגל בשנת 2011, והחל לשמש בתפקידים מקצועיים שונים בקטמון, בין היתר עוזר מאמן של הקבוצה הבוגרת, מאמן בילדים ובנוער, וסקאוט.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:ירושלים: כדורגלנים
קטגוריה:כדורגלני הפועל ירושלים
קטגוריה:כדורגלני הפועל נוף הגליל
קטגוריה:כדורגלני הפועל קטמון ירושלים
קטגוריה:ישראלים שנולדו ב-1969
דונה שירלי

**דונה לי שירלי** (באנגלית: **Donna Lee Shirley**; נולדה ב-1941) היא האישה הראשונה שניהלה פרויקט בנאס"א, והמנהלת לשעבר של התוכנית לחקר מאדים של המעבדה להנעה סילונית של נאס"א. שירלי היא המחברת של הספר "Managing Martians: The Extraordinary Story of a Woman's Lifelong Quest to Get to Mars—and of the Team Behind the Space Robot That Has Captured the Imagination of the World".

## ביוגרפיה

שירלי נולדה בפאולס ואלי שבאוקלהומה וגדלה בויינווד. בנעוריה הייתה פעילה בתנועת הצופות בארצות הברית וניגנה באבוב. בתיכון בשונה מבנות כיתתה לא למדה כלכלת בית אלא שרטוט טכני. היא החלה להתעניין בחקר החלל ובחקר מאדים בעקבות ספרי המדע הבדיוני "החולות של מאדים" של ארתור סי. קלארק ו-"The Martian Chronicles" של ריי ברדבורי. לרגל יום הולדתה ה-15 רשמו אותה הוריה לחוג טיסה, והיא קיבלה רישיון טיס בגיל 16.

היא נרשמה ללימודי הנדסה באוניברסיטת אוקלהומה, אף על פי שיועצי האוניברסיטה התריעו בפניה כי "נשים אינן יכולות להיות מהנדסות". במהלך לימודיה התארסה, ובחרה לשנות את מסלול לימודיה לכתיבה טכנית על מנת לקבל תואר מוקדם יותר. זמן קצר אחרי כן היא נפרדה מארוסה. היא החלה לעבוד במקדונל איירקראפט קורפוריישן ככותבת אפיון בסנט לואיס שבמיזורי למשך כשנה, ואחרי כן חזרה ללמוד באוניברסיטה על מנת להשלים את התואר בהנדסה מכנית/חלל. היא קיבלה תואר ראשון בהנדסה מכנית וחלל ב-1965 ותואר שני מאוניברסיטת דרום קליפורניה בהנדסת חלל ב-1968. שירלי שימשה כעוזרת דקאן ומרצה להנדסת אווירונאוטיקה בבית הספר להנדסה של אוניברסיטת אוקלהומה עד לפרישתה בשנת 2003.

בין השנים 1966 ל-1998 עבדה שירלי במעבדה להנעה סילונית. כשהצטרפה לשם הייתה האישה היחידה מבין 2,000 עובדים שלהם היה תואר בהנדסה. בנאס"א עבדה במספר פרויקטים. היא הייתה חברה בצוות שתכנן את מגן החום של רכב החלל שתוכנן לחדור את האטמוספירה של מאדים. האי שימשה כמנתחת, ובהמשך כמנהלת תוכנית מארינר 10 לנוגה וכוכב חמה. היא הובילה את צוות המחקר של רובר המאדים. היא ניהלה את התוכנית לחקר מאדים והובילה את הצוותים של מארס פאת'פיינדר וסוג'ורנר. ב-1997 נוספה שירלי להיכל התהילה של נשים בטכנולוגיה וב-1998 נכנסה לרשימת היכל התהילה של התעופה והחלל של אוקלהומה, וכן לפרס מהאקדמיה האמריקאית להישגים. היא פרשה מניהול תוכנית החקר המאדים באוגוסט 1998.

על שמה נקרא האסטרואיד "5649 שירלי" שנתגלה בסמוך למאדים.

## ספריה

* ; E-book
* ; Random House Digital, Inc., 2010, 


## קישורים חיצוניים
* הביוגרפיה של דונה שירלי ב quest.nasa.gov
* 
* The Myths of Mars: Why We're Not There Yet, and How to Get There
* Donna Shirley, LEMELS N-MIT

## הערות שוליים

קטגוריה:מהנדסות אווירונאוטיקה אמריקאיות
קטגוריה:מהנדסי אווירונאוטיקה אמריקאים
קטגוריה:עובדי נאס"א
קטגוריה:עובדות נאס"א
קטגוריה:מדעניות אמריקאיות
קטגוריה:נשים זוכות פרסים: מדע וטכנולוגיה
קטגוריה:מנהלות אמריקאיות
קטגוריה:מנהלים אמריקאים
קטגוריה:בוגרי תנועת הצופים בארצות הברית
קטגוריה:בוגרות אוניברסיטת אוקלהומה
קטגוריה:בוגרי אוניברסיטת אוקלהומה
קטגוריה:בוגרות אוניברסיטת דרום קליפורניה
קטגוריה:בוגרי אוניברסיטת דרום קליפורניה
קטגוריה:מחברות ספרי עיון אמריקאיות
קטגוריה:מחברי ספרי עיון אמריקאים
קטגוריה:אמריקאים שנולדו ב-1941
קטגוריה:אמריקאיות שנולדו ב-1941
Diep.io

***Diep.io*** הוא משחק פעולה מרובה משתתפים, הזמין לדפדפני אינטרנט, Android ו-iOS, שנוצר על ידי המפתח הברזילאי מת'אוס ולדרס. במשחק, שחקנים משחקים בתור טנקים וצוברים נקודות על ידי השמדת צורות ועל ידי הריגת שחקנים אחרים בזירה דו־ממדית. הגרסה הניידת של המשחק שוחררה בשנת 2016 על ידי מיניקליפ.

## מהלך המשחק
ב-Diep.io, המטרה העיקרית של השחקן היא לצבור נקודות על ידי השמדת חפצים מצולעים שונים ולירות על שחקנים אחרים עם הטנק שלהם על מנת להרוג אותם. כאשר השחקן צובר נקודות, הטנק גדל. ככל שרמת הטנק עולה היא מאפשרת לשחקן להשקיע את הנקודות שצבר במאפייני הטנק שלו, לדוגמה במהירות התנועה של הטנק וגודל הנזק שכל ירייה יכולה לגרום לצורה או לטנק אחר, מה שמאפשר לשחקנים להשיג יתרון על פני שחקנים אחרים עם פחות נקודות. שחקנים יכולים גם לשדרג את הטנק שלהם ולתת לו יתרונות שמחזקים אותו ברמות שונות עד לרמה 45. ב-Diep.io ישנם גם כמה מצבי משחק שונים הכוללים לדוגמה "גרסה קבוצתית".

## ביקורת
*Diep.io* זכה בשבחים רבים על העלילה ועל מגוון מצבי המשחק השונים שהוא מכיל.

מדי כהן מהאתר Screen Rant  דירג את המשחק *Diep.io* כמשחק הווידאו הטוב ביותר המשתמש בסיומת האינטרנט .io , וטען כי המשחק הוא "באמת קרם דה לה קרם (בצרפתית: הטוב ביותר מבין הטובים) של סדרת משחקי .io", וכי הוא יכול להשאיר את השחקנים מול מסך המחשב במשך שעות. כהן החמיא לגיוון של המשחק שמציע מצבי משחק שונים והתאמה אישית של טנקים. אנתוני קויל מ-*Gazette Review* טען כי *Diep.io* הוא אחד מחמשת המשחקים המובילים הדומים ל-Slither.io בכך שהוא משחק מקוון מסיבי מרובה משתתפים משנת 2016. ג'ון קורפוס Tom's Guide דירג את Diep.io בתור משחק השלישי הטוב ביותר מסדרת משחקי ".io", אחרי Slither.io ו-Agar.io, ושיבח את "מערכת השדרוגים של המשחק", וטען שהמשחק ממכר ועמוק ביותר. ארג'ון שא *מביבום* דירג את *Diep.io* כאחד משנים עשר המשחקים האלטרנטיביים הטובים ביותר אחרי Agar.io, שיבח את מאפייני הצוות של המשחק והמליץ על המשחק לקוראי הביקורת. דישה מ Player.One תיאר את *Diep.io כ"פשוט* מאוד, אך ממכר ביותר", וטען כי הצלחת המשחק אינה מקרית.

Agar.io, Slither.io, ו-*Diep.io* ידועים בתור שלושה המשחקים ההטובים והפופולרים ביותר מסדרת משחקי ה ".io", כך טענו קרטיס כסף מהאתר "פורבס" ג'ון קרופוז מהאתר Tom Guide*,* ודישה מהאתר Player.One. היכולת לשדרג טנקים ופונקציות במשחק מאפשרת למשחקים ליצור אסטרטגיות משחקיות רבות וסגנונות משחק שונים.

## קישורים חיצוניים

* 
* ויקי רשמי

## הערות שוליים

קטגוריה:משחקי וידאו משנת 2016
קטגוריה:משחקי יריות ממוחשבים
קטגוריה:משחקי מובייל
קטגוריה:משחקי רשת מרובי-משתתפים
קטגוריה:משחקי אינטרנט
קטגוריה:משחקי פעולה ממוחשבים
קטגוריה:משחקי וידאו מרובי משתתפים
קטגוריה:משחקי iOS
מארינר 10

**מארינר 10** (באנגלית: **Mariner 10**) הייתה גשושית אמריקאית שנבנתה כחלק מתוכנית מארינר של נאס"א. הגשושית הייתה הגשושית האחרונה בתוכנית. היא הייתה מתוכננת לעבור ליד נוגה וכוכב חמה.

## מהלך המשימה
מארינר 10 הייתה הגשושית הראשונה שניצלה מקלעת כבידתית בשביל לעבור מסלול למסלול.

הגשושית נבנתה על ידי בואינג כאשר נאס"א הציבה רף עליון לעלות הפרויקט - 98 מיליון דולר. בגשושית הותקנו מספר מכשירי מדידה.

בניית הגשושית הסתיימה ביוני 1973 כאשר היא עזבה את המפעל בסיאטל. השיגור בעזרת משגר אטלס-קנטאור בוצע ב-3 בנובמבר. במהלך שבוע הראשון של הטיסה בוצעו צילומים של כדור הארץ ושל הירח שאפשרו לעדכן את המפות של הירח.

במהלך טיסה לכיוון נוגה התרחשו מספר בעיות טכניות אך היה ניתן להמשיך כמתוכנן. בינואר 1974 בוצעו צילומים של השביט קוהוטק וב-21 בינואר בוצע עדכון המסלול.

ב-5 בפברואר 1974 הגשושית עברה 5,768 ק"מ מנגה. הגשושית החלה בצילומי נוגה ועד ל-13 בפברואר בוצעו 4,165 צילומים. ביצוע מקלעת כבידתית היה מוצלח והגשושית החלה לנוע במסלול לכוכב חמה. ממצאי המדידות וצילומים הוכיחו קיום עננים נעים על נוגה וקיום שדה מגנטי חלש. 

המעבר הראשון בקרבת כוכב חמה התרחש ב-29 במרץ 1974 כאשר המרחק היה 703 ק"מ בלבד. בהמשך המסלול, הגשושית עברה לידה פעם נוספת ב-21 בספטמבר. המעבר האחרון התרחש ב-16 במרץ 1975 כאשר המרחק מכוכב הלכת היה 327 ק"מ בלבד. במהלך כל היעפים, הועברו צילומי כוכב חמה למרכז התקשרות. על בסיס 2,800 צילומים שהתקבלו החל הכנת מפת כוכב חמה.

ב-24 במרץ 1975 הקשר עם הגשושית הופסק. ניתן להניח שהיא נמצאת במסלול סביב השמש גם כיום.

## קישורים חיצוניים

* 
* נתונים מאתר נאס"א 
* תיאור מפורט של הגשושית וממצאים
* צילומים שהתקבלו

קטגוריה:גשושיות אמריקאיות
קטגוריה:תוכנית מארינר
קטגוריה:1973 בארצות הברית
קטגוריה:1974 בארצות הברית
קטגוריה:1975 בארצות הברית
איגוד מוזיקת הקאנטרי

**איגוד מוזיקת הקאנטרי** הוא איגוד שנוסד ב-1958 בנאשוויל טנסי וכולל 233 חברים. הוא היה הארגון הראשון שהוקם כדי לקדם סוגה מוזיקלית כלשהי, ומטרתו הייתה להנחות ולשפר את התפתחותה של מוזיקת קאנטרי ברחבי העולם; להדגים זאת כמדיום בר-קיימא למפרסמים, צרכנים ותקשורת; וכדי לספק מטרה אחידה לתעשיית מוזיקת הקאנטרי. בכל שנה בין ספטמבר לאוקטובר נערך מטעם האיגוד טקס פרסים דרכו רבים מאוהדי המוזיקה גילו מודעות לאיגוד.

## טקס פרסי ה-CMA

בכל שנה מתקיים טקס מטעם האיגוד המכונה "טקס פרסי ה-CMA" ובו ניתנים פרסים לאמנים בתחום מוזיקת הקאנטרי. הטקס התקיים לראשונה ב-1967 ומאז ועד היום הוא משודר בטלוויזיה. הטקס נחשב לאחד מהטקסים הגדולים והפופולריים בסצנת הקאנטרי. בטקס מחולקים פרסים כמו "אמן השנה", "שיר השנה" ו"קליפ השנה". ההרכב ברוקס & דאן והזמר וינס גיל הם האמנים שזכו במרבית הפרסים בטקס. מירנדה למברט היא האישה שזכתה במרבית הפרסים בטקס. ג'ורג' סטרייט הוא האמן שהיה מועמד למרבית הפרסים בטקס, בעוד שמירנדה למברט היא האישה שהייתה מועמדת למרבית הפרסים בטקס.

## אירועים משמעותיים נוספים
### מופע חג המולד
בכל שנה מתקיים מטעם האיגוד מופע מיוחד ובו אמני קאנטרי מופיעים עם שירי חג מולד שונים. האירוע מוקלט מראש ומשודר בכל שנה על ידי רשת ABC.

### פסטיבל הקאנטרי
הפסטיבל מתקיים מטעם האיגוד והוא נחשב לאחד מהפסטיבלים הגדולים בעולם העוסקים במוזיקת קאנטרי. הפסטיבל מתקיים בכל שנה בנאשוויל, טנסי בקיץ. הפסטיבל זוכה להצלחה רבה ובכל שנה מגיעים אליו מאות אלפי אנשים. במהלך הפסטיבל מופיעים מאות של אמנים על 11 במות שונות ובנוסף ישנו גם יריד הנקרא "יריד X" ובו למשתתפים בפסטיבל יש הזדמנות להיפגש עם האמנים המופיעים פנים מול פנים.

בנוסף לכך, הפסטיבל גם מוקלט ומשודר בספיישל בן 3 שעות על ידי רשת ABC.

## ראו גם
* האקדמיה למוזיקת קאנטרי – ארגון נפרד מ-CMA
* פרסי האקדמיה למוזיקת קאנטרי
* CMT – ערוץ מוזיקת קאנטרי, בבעלות רשת המדיה Viacom

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מוזיקת קאנטרי אמריקאית
*
קטגוריה:ארגונים שבסיסם בנאשוויל
יחסי אלבניה–ארגנטינה

**יחסי אלבניה–ארגנטינה** הם יחסי החוץ בין אלבניה וארגנטינה.

## סקירה כללית
שתי המדינות כוננו יחסים דיפלומטיים בשנת 1973. בשנת 1987 שקלה ממשלת ארגנטינה לבנות באלבניה כור גרעיני בעסקה בשווי של למעלה מ-10 מיליון דולר. בשנת 2015 ביקר שר החוץ האלבני דיטמיר בושאטי בארגנטינה, שם נפגש עם שר החוץ הארגנטינאי ועם ראשי הקהילה האלבנית במדינה.

## נציגויות דיפלומטיות
* אלבניה מחזיקה בארגנטינה שגרירות בבואנוס איירס.
* ארגנטינה מיוצגת באלבניה באמצעות שגרירותה ברומא, איטליה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
בראהים ע'אלי

**בראהים ע'אלי** (בערבית: **إبراهيم غالي**; נולד ב-16 בספטמבר 1949) הוא הנשיא הנוכחי של רפובליקת סהרה הערבית הדמוקרטית ולשעבר השגריר באלג'יריה. ע'אלי משמש דמות פוליטית ומילא תפקיד מפתח במאבקו של העם הסהרווי להגדרה עצמית ולעצמאות ממרוקו. היה ממייסדי חזית פוליסריו בשנת 1973, והרפובליקה הסהראווית בשנת 1976. הוא מילא גם תפקיד מרכזי במלחמת סהרה המערבית ובהקמת MINURSO – משימת שמירת השלום של האו"ם באזור.

## ביוגרפיה
ע'אלי נולד בסמארה, אז בסהרה הספרדית, ב-16 בספטמבר 1949 (אם כי מקורות אחרים טענו שהוא נולד בבו קראה). ע'אלי הצטרף לכוחות הנוודים הספרדים בסוף שנות ה-60, ולאחר מכן הועבר לסמרה לעבודה מנהלתית. לאחר כמה פגישות עם מוחמד בסירי ומנהיגות פוליטית סהרווית, הם החליטו להקים את ה-AOLS בשנת 1969, כשע'אלי התמנה למזכיר הארגון. הוא השתתף בהפגנת AOLS שהתקיימה בלעיון ב-16 ביוני 1970. באותו הלילה הוא נעצר על ידי חיילים ספרדים, והוא נידון לשנת מאסר בגין פעילותו הפוליטית. הוא שוחרר בשנת 1971, אך נעצר שוב לזמן קצר בשנת 1972 בגין השתתפות בהפגנות.

ע'אלי היה אחד המייסדים והמנהיגים המקוריים של חזית פוליסאריו בשנת 1973, ונבחר למזכיר הכללי הראשון של התנועה בקונגרס המכונן שלה. לצד אל אואלי מוסטפא סייד, הוביל ע'אלי את פשיטת אל-צ'אנגה – הפעולה הצבאית הראשונה של הפוליסריו כנגד מוצב מדברי של הצבא הספרדי. בשנת 1974, כשנבחר אל עואלי למזכיר הכללי החדש של הפוליסריו, ע'אלי נבחר לפקד על הזרוע הצבאית.

ב-22 באוקטובר 1975 נפגשו ע'אלי, אל עואלי ומחפוד עלי בייבה את הגנרל פדריקו גומז דה סלאזאר, מושל השטח הספרדי. זהו היה המפגש הרשמי הראשון בין נציגי ממשלת ספרד לפוליסריו. המשא ומתן נחתך זמן קצר לאחר מכן, וע'אלי החרים את הפגישה הנוספת עם גומז דה סלאזאר ב-29 באוקטובר. במקביל ממשלת ספרד הכריזה על עוצר על לעיון.

ב-4 במרץ 1976 הוא מונה לשר ההגנה של הממשלה הראשונה של הסהרה, שהוכרזה בביר להלו ב-27 בפברואר. הוא נשאר בתפקיד זה עד שנת 1989, אז נבחר למפקד הכללי של האזור הצבאי.

בבחירות שהתקיימו ב-9 ביולי 2016 במחנות הפליטים בטינדוף, נבחר ע'אלי לנשיא והמזכיר הכללי של סהרה המערבית. ע'אלי החליף את המנהיג הוותיק מוחמד עבדלאזיז, שמת ב-31 במאי 2016. ע'אלי הגיע לביקור נשיאותי ראשון בניגריה ביוני 2019.

## קישורים חיצוניים

## הערות שוליים

קטגוריה:נשיאי מדינות
קטגוריה:סהרה המערבית
קטגוריה:שגרירים באלג'יריה
קטגוריה:ילידי 1949
יחסי אלבניה–קנדה

**יחסי אלבניה–קנדה** הם היחסים הדו-צדדיים של אלבניה וקנדה. המדינות חברות גם בנאט"ו. קנדה תומכת באלבניה במסלול ההשתלבות בגוש האירו.

## היסטוריה
שתי המדינות כוננו יחסים דיפלומטיים ב-10 בספטמבר 1987. באפריל 2001 נפתחה לראשונה שגרירות אלבניה באוטווה. מעשה זה סייע לחיזוק היחסים בין קנדה לאלבניה. שנת 2012 נקראה כ"שנה של אלבניה" בקנדה, לרגל 100 שנה לעצמאותה. פעילויות רבות נערכו על ידי הקהילה האלבנית בקנדה, שהדגישו את הידידות והקשרים בין המדינות.

## יחסים ושיתוף פעולה
לא קיימת תוכנית סיוע לפיתוח קנדית רשמית באלבניה, אך הסוכנות לפיתוח הבינלאומית הקנדית מפעילה מתקן מקומי "קרן קנדה" בשווי 50,000 דולר לשנה לתמיכה בפרויקטים המועברים על ידי ארגוני החברה האזרחית האלבנית. קנדה מספקת סיוע גם בתחומים אחרים, ומתמקדת בעיקר בתוכנית להשמדת מוקשים. יותר מ-500,000 דולר קנדי הוענקו לרשויות באלבניה, כדי לסייע לצבא להשמיד תחמושת מיושנת.

אלבניה הצטרפה לתוכנית הסיוע לאימונים צבאיים קנדיים (MTAP) בשנת 2005, שמטרתה להכשיר קציני צבא אלבניים בקנדה.

היצוא של קנדה לאלבניה בשנת 2013 הסתכם ב-36.84 מיליון דולר, כאשר מכונות, מוצרי ברזל ופלדה, מוצרים מן החי וכלים נחשבים לייצוא המוביל. היבוא הקנדי מאלבניה הסתכם ב-6.37 מיליון דולר, בעיקר בהנעלה, מוצרי ברזל ופלדה, הלבשה ותבואה. בנקרי הנפט של קלגרי היא המשקיעה הזרה הגדולה ביותר באלבניה, בפרויקט שמטרתו לפתח את שדה הנפט היבשתי הגדול ביותר באירופה בדרום מרכז אלבניה. חברות כרייה קנדיות גם משקיעות ומשתתפות באופן מסחרי בפרויקטים של כריית נחושת, אבץ, זהב וכסף.

## נציגויות דיפלומטיות
* אלבניה מחזיקה בקנדה שגרירות באוטווה.
* קנדה מיוצגת באלבניה באמצעות שגרירותה ברומא, איטליה, ובנוסף מחזיקה קונסוליה בטירנה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ